Knut Myrland

Knut Hansson Myrland, også Knut Hansson Grønsdal, (født 14. desember 1851, død 1947) var en norsk skredder, spelemann og felemaker fra Samnanger. Myrland vokste opp på en husmannsplass under garden Grønsdal, nærmest en fjellgård i det indre av Samnanger. Han lærte seg til skredder og bosatte seg på Reistad i Samnanger.

Myrland var spelemann, men blir spesielt husket for hardingfelene han laget. De fleste var såkalte tveitafeler, som han laget med formene og verktøyet som Johannes Bårdsen Tveit hadde brukt, og som Knut Myrland senere kjøpte. Han solgte feler til både Storbritannia og USA.

Referanser 

Norske folkemusikere
Norske felemakere
Personer fra Samnanger kommune